Rolv Laache

Rolv Laache (1886–1964) var en norsk historiker, arkivar og statsstipendiat, kjent for sin omfattende doktoravhandling om Henrik Wergeland.

Han hadde artium fra Oslo katedralskole 1905, studerte i England, og var ansatt som amanuensis ved Universitetsbiblioteket i Oslo 1917–1923, fra 1923 var han arkivar ved Riksarkivet.

Han ble dr.philos. i 1930 på sin tre bind store avhandling Henrik Wergeland og hans strid med prokurator Praëm : Aktmessig fremstillet, for det meste efter utrykte dokumenter (utgitt av det Norske videnskaps-akademi 1927–1930). Han hadde fra 1933 årlige forskningsstipend for å skrive en biografi om Wergeland, men denne ble ikke fullført. Han ble statsstipendiat i 1947.

Rolv Laache var sønn av professor Søren Bloch Laache (1854–1941) og hustru Hilda Emilie Laache (1852–1935).

 Referanser 

 Litteratur 
 Leiv Amundsen. «Rolv Laache» I: Norsk biografisk leksikon, 1. utg.
 Henrik Wergeland og hans strid med prokurator Praëm. 1927-30 
 Torvslaget den 17de mai 1829 : Et hundreårs minne. Aschehoug, 1929
 Wergelandiana : Studier tilegnet dr Rolv Laache på hans 50-års dag 19. nov. 1936. Oslo, 1936
 Nordmenn og svensker efter 1814 : Spredte trekk som bidrag til unionens historie. Aschehoug, 1941
 Henrik Wergeland og hans historielærer. Oslo, 1945
 Om hellener og barbarer og om Athens herlighet : Ord for dagen i historiens lys. Aschehoug, 1946
 Karl XII og hans trofaste grev Poniatovski : Kapitler av verdenshistorien efter den literære måte og i fortellende stil sammenskrevne. Gyldendal, 1959

Kategori:Norske historikere
Kategori:Statsstipendiater
Kategori:Norske litteraturhistorikere og litteraturkritikere
Kategori:Personer fra Oslo
Kategori:Personer begravet på Vår Frelsers gravlund